ตอนมีเพศสัมพันธ์กันแล้วถุงขาดแร้วผมก็หลั่งในแฟนผมแร้วก็กินยาเลยยังไม่ถึงชม.แต่แฟนผมกินไป2เม็ดจะได้ผลไหมคับแร้วจะคุมอยู่ป่าวคับ
สวัสดีค่ะ ยาคุมฉุกเฉินแบบ 2 เม็ด สามารถทานพร้อมกันทีเดียว 2 เม็ด หรือทานทีละเม็ดห่างกัน 12 ชั่วโมง ซึ่งประสิทธิภาพในการป้องกันการตั้งครรภ์ไม่ต่างกัน เพียงแต่อาจพบผลข้างเคียงได้เพิ่มขึ้น เช่น คลื่นไส้ อาเจียน เวียนหัว ปวดท้อง เจ็บเต้านม เป็นต้นระยะเวลาที่เริ่มกินยาหลังมีเพศสัมพันธ์จะมีผลต่อประสิทธิภาพในการป้องกันการตั้งครรภ์ โดยหากรับประทานภายใน 12 ชั่วโมงหลังการมีเพศสัมพันธ์ จะมีประสิทธิภาพในการป้องกันการตั้งครรภ์ถึง 95% หากทานภายใน 12-24 ชั่วโมง จะป้องกันการตั้งครรภ์ได้ประมาณ 85% หากทานภายใน 24-48 ชั่วโมง จะป้องกันการตั้งครรภ์ได้ประมาณ 75% หากทานภายใน 48-72 ชัว่โมง จะป้องกันการตั้งครรภ์ได้ประมาณ 58%ดังนั้นหากแฟน ทานยาคุมฉุกเฉินหลังจากมีเพศสัมพันธ์ไปไม่ถึง 1 ชั่วโมง ยาจะช่วยป้องกันการตั้งครรภ์ได้ประมาณ 95% ค่ะ